Source: http://pravniki.info/viewtopic.php?t=35891&sid=df607ff2c4650321017dfd6ebda6c20e
Timestamp: 2018-09-26 03:41:49+00:00
Document Index: 3953978

Matched Legal Cases: ['sodišče ', 'Sodišče ', 'sodišče ', 'Sodišče ', 'sodišče ', 'sodišče ', 'sodišče ', 'Sodišče ', 'sodišče ']

pravniki.info ~ Brezplačni pravni nasveti ~ Poglej temo - Lecitacija
< Izvršilno pravo ~ Lecitacija
Objavljeno: Tor 22 Maj, 2018 7:42
v izvršilni zadevi sodišče že odločilo o prodaji hiše.
Če delno ali v celoti izplačam glavnega upnika, lahko vsaj začasno ustavim dražbo?
Če vodilni upnik pred javno dražbo umakne svoj predlog zaradi plačila, izvršba se bo nadaljevala pod isto opravilno številko, ali dražba bo se ustavila in pristopleni upniki morajo na novo predlagati izvršbo na isto nepremičnino?
Prvi po vrsti upnik pristaja na odlog izvršbe, ampak pristopljeni upniki morajo se strinjati z odlogom, in ne verjamem, da bodo.
Želim pridobiti na času, dokler dobim denar za poplačilo upnikov, ampak pristopleni upniki ne strinjajo se s odlogom izvršbe!
Kaj mne svetujete, kako to naredim?Hvala in l.p.
Objavljeno: Pon 28 Maj, 2018 15:54
Soglasje za odlog morajo dati vsi upniki, ki imajo pravnomočen sklep o izvršbi na nepremičnino.
Sicer pa lahko predlagate, da se namesto nepremičnine rubi kakšno vaše drugo premoženje, če to zadošča za poplačilo terjatev.
Izvršba se nadaljuje s pridruženimi zadevami (torej zadeve upnikov, ki imajo sklep na rubež nepremičnine in ki predloga za izvršbo niso umaknili). Nov predlog dražbe ni potreben.
Tu je člen ZIZ-a, ki določa, kdaj je mogoč odlog izvršbe na predlog dolžnika. Ni tako enostavno, kot izgleda, ker se nobena postavka ne domneva. Pojdite do odvetnika, da zadevo uredi tako kot je treba.
Sodišče lahko na dolžnikov predlog popolnoma ali deloma odloži izvršbo, če dolžnik izkaže za verjetno, da bi s takojšnjo izvršbo pretrpel nenadomestljivo ali težko nadomestljivo škodo in da je ta škoda večja od tiste, ki zaradi odloga lahko nastane upniku, v naslednjih primerih:
5. če je vložena tožba na neveljavnost pravnega posla iz neposredno izvršljivega notarskega zapisa, na podlagi katerega je bila dovoljena izvršba;
Ne glede na prejšnji odstavek sme sodišče na predlog dolžnika odložiti izvršbo tudi v drugih primerih, ko so za to podani posebno upravičeni razlogi, vendar najdlje za tri mesece in le enkrat.
Sodišče postavi na upnikov predlog za odlog izvršbe pogoj, da dolžnik zagotovi varščino, razen če bi s tem bilo ogroženo njegovo preživljanje ali preživljanje njegovih družinskih članov. Če dolžnik ne zagotovi varščine v roku, ki ga določi sodišče in ki ne sme biti daljši od 15 dni, se šteje, da je predlog za odlog umaknil.
Pri izvršbi na stanovanje ali stanovanjsko hišo, ki je dolžnikov dom, zaradi izterjave denarne terjatve, ki je očitno nesorazmerna glede na ugotovljeno vrednost nepremičnine, sme sodišče ne glede na določbe prejšnjih odstavkov na predlog dolžnika ali po uradni dolžnosti, če dolžnik predloži ali je sodišču poslano obrazloženo mnenje centra za socialno delo, iz katerega izhaja, da bi takojšnja izvršba ogrozila preživljanje dolžnika ali njegovih družinskih članov, odložiti izvršbo na nepremičnino najdlje za šest mesecev in le enkrat, na kar sodišče opozori dolžnika v sklepu o izvršbi. Domneva se, da je dolžnikov dom stanovanje ali stanovanjska hiša, kjer ima dolžnik prijavljeno stalno prebivališče.
Sodišče lahko ne glede na določbe prvega, drugega in tretjega odstavka tega člena na predlog dolžnika ali po uradni dolžnosti odloži izvršbo, če so izpolnjeni pogoji iz četrtega odstavka tega člena, razen pogoja ogroženosti preživljanja dolžnika ali njegovih družinskih članov, najdalj za tri mesece in le enkrat, na kar sodišče opozori dolžnika v sklepu o izvršbi.
in še: če privi upnik odstopi terjatev tretjemu neposredno pred lecitacijo, bo lecitacija v odločeni sodiščem dan preklicana, ali samo z sklepom bodo zamenjali prvega upnika in nadaljevali?
Sprememba upnika nima vpliva na tek dražbe. Mogoče bi se lahko zadevo malo zavleklo s tem, da se ugovarja učinku prenosa terjatve, vendar je to naloga za odvetnika.